CELEX: 62020TN0767
Language: sk
Date: 2020-12-23 00:00:00
Title: Vec T-767/20: Žaloba podaná 23. decembra 2020 – Spoločný podnik Clean Sky 2/NG

15.2.2021   
            
            
               SK
            
            
               Úradný vestník Európskej únie
            
            
               C 53/66
            
         
      Žaloba podaná 23. decembra 2020 – Spoločný podnik Clean Sky 2/NG
      (Vec T-767/20)
      (2021/C 53/83)
      Jazyk konania: taliančina
      
         Účastníci konania
      
      
         Žalobkyňa: Spoločný podnik Clean Sky 2 (v zastúpení: M. Velardo, avvocato a B. Mastantuono, splnomocnený zástupca)
      
         Žalovaný: NG
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  uložiť žalovanému povinnosť zaplatiť sumu 56 111,31 eura spoločnému podniku Clean Sky 2 v súvislosti s dohodou o grante č. 271874 WISMOA v rámci siedmeho rámcového programu Európskej únie, spolu s úrokom vo výške 3,5 % stanoveným Európskou centrálnou bankou pre svoje hlavné refinančné operácie od 23. mája 2019 do dňa skutočnej platby,
               
            
                  —
               
               
                  uložiť žalovanému povinnosť zaplatiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tento žalobný dôvod.
      Žalovaný nesplnil svoje zmluvné povinnosti tým, že neuhradil sumu súvisiacu s personálnymi nákladmi, ktoré boli považované za neoprávnené na financovanie. V dôsledku toho žalobkyňa v súlade s ustanoveniami dohody o grante vydala dve oznámenia o dlhu v celkovej výške 56 111,31 eura, ktoré už boli spoločnosti Alpha Consulting Service Srl vyplatené. V prejednávanej veci nie sú nijaké pochybnosti, pokiaľ ide o skutočnosti vedúce k povinnostiam uloženým žalovanému ako spoločníkovi a zástupcovi spoločnosti Alpha Consulting Service Srl, ktorá bola vymazaná z obchodného registra. Námietky vznesené touto spoločnosťou po vydaní oznámení o dlhu sú všeobecné, neúplné a nepodložené dôkazmi, a preto sa javia ako úplne nedôvodné. V dôsledku toho je žalobkyňa oprávnená domáhať sa vymáhania a náhrady zaplatenej sumy spolu s úrokmi z omeškania.